b'\n_START_ARTICLE_\nAnimals\n_START_SECTION_\nO albumu\n_START_PARAGRAPH_\nAnimals je bil prvi floydovski album, ki ga je v glavnem napisal basist/vokalist/pisec besedil Roger Waters. Pevec in kitarist David Gilmour je skupaj z njim napisal le 23-minutno\xc2\xa0\xc2\xbbDogs\xc2\xab, saj so napetosti v skupini nara\xc5\xa1\xc4\x8dale. Pravzaprav je Animals sestavljen iz pesmi, ki naj bi jih uvrstili na Wish You Were Here. Pesem\xc2\xa0\xc2\xbbDogs\xc2\xab\xc2\xa0je bila sprva poimenovana\xc2\xa0\xc2\xbbYou Gotta Be Crazy\xc2\xab,\xc2\xa0\xc2\xbbSheep\xc2\xab\xc2\xa0pa\xc2\xa0\xc2\xbbRaving and Drooling\xc2\xab. Ta album je bil tudi prvi, za katerega ni glasbe napisal klaviaturist Richard Wright._NEWLINE_Naslovnica ni fotomonta\xc5\xbea, pa\xc4\x8d pa fotografija. Pod vodstvom Storma Thorgersona so s helijem napolnjen balon v obliki pra\xc5\xa1i\xc4\x8da posneli nad elektrarno Battersea Power Station. Fotografiranje je zaradi vetra trajalo tri dni, balon pa je povzro\xc4\x8dil nemalo te\xc5\xbeav, saj zaradi njega morali celo odpovedati nekaj letov na londonskem letali\xc5\xa1\xc4\x8du Heathrow.\n_START_SECTION_\nKoncept\n_START_PARAGRAPH_\nZa razliko od Georgea Orwella, ki je v \xc5\xbdivalski farmi satiri\xc4\x8dno opisal komunisti\xc4\x8dni re\xc5\xbeim, je Waters v Animals predstavil svojo kritiko kapitalizma, po mnenju nekaterih pa je z\xc2\xa0\xc2\xbbovcami\xc2\xab\xc2\xa0namigoval tudi na njihove nekriti\xc4\x8dne obo\xc5\xbeevalce, ki so jih dojemali le kot \xc5\xa1e eden pop produkt._NEWLINE_Na albumu se skozi pesmi pojavljajo tri antropomorne metafore za \xc4\x8dlove\xc5\xa1ko obna\xc5\xa1anje: psi (pesem\xc2\xa0\xc2\xbbDogs\xc2\xab), pra\xc5\xa1i\xc4\x8di (pesmi\xc2\xa0\xc2\xbbPigs on the Wing\xc2\xab\xc2\xa0in\xc2\xa0\xc2\xbbPigs (Three Different Ones)\xc2\xab) in ovce (pesem\xc2\xa0\xc2\xbbSheep\xc2\xab). Pra\xc5\xa1i\xc4\x8di predstavjajo politi\xc4\x8dne hinavce, ki ovce in pse posiljujejo s svojimi prepri\xc4\x8danji in ideologijo, psi pohlepne kapitaliste, ovce pa nespametne in do oblasti nekriti\xc4\x8dne posnemovalce, ki jih psi in pra\xc5\xa1i\xc4\x8di izkori\xc5\xa1\xc4\x8dajo._NEWLINE_Kot pra\xc5\xa1i\xc4\x8d je bila konretno omenjena tudi Mary Whitehouse, ki je zagovarjala cenzuro Pink Floydov.'